Навучэнцы з АПФР з’яўляюцца ўдзельнікамі ўсіх школьных мерапрыемстваў: забаўляльнай праграмы “Восеньскі кірмаш”, канцэрта “Вясёлка талентаў”, конкурсу “Хвіліна славы”, навагодніх свят і дабрачынных канцэртаў. На такіх мерапрыемствах пануе атмасфера дабрыні і ўзаемадапамогі. Дзеці ўражваюць сваёй праніклівасцю і душэўнасцю падчас выканання сумесных са здаровымі школьнікамі танцавальных нумароў, пры дэкламаванні вершаў. Яны перамагаюць на гарадскіх конкурсах дэкаратыўна-прыкладной творчасці і на гарадскім фестывалі “Мы разам”.